stanford-oval/wikipedia huggingface dataset:
Damon Albarn

| Damon Albarn |
| --- | --- |

Henkilötiedot
Syntynyt: 23. maaliskuuta 1968 Whitechapel, Lontoo
Ammatti:  muusikko, laulaja-lauluntekijä, tuottaja
Muusikko
Aktiivisena:  1988-
Tyylilajit:  Alternative rock Brittipop Alternative hip hop Maailmanmusiikki
Soittimet:  kitara, syntetisaattori, piano, urut, melodika, viulu, vibrafoni, bassokitara
Yhtyeet:  Blur Gorillaz  The Good, the Bad & the Queen  Rocket Juice & The Moon
Levy-yhtiöt:  Parlophone, Food Records, Virgin Records, Honest Jon's ja EMI 
Aiheesta muualla
www.damonalbarnmusic.com
  [ Muokkaa Wikidatassa ] [ ohje ]  
Damon Albarn (s. 23. maaliskuuta 1968 Whitechapel, Lontoo) on englantilainen laulaja-lauluntekijä. Albarnin laulutyyli on erikoinen, sillä hän käyttää normaalin laulutyylinsä ohella paljon falsettia ja ajoittain laulaa erittäin matalalta. Albarn tunnetaan erityisesti Blur-yhtyeen keulamiehenä, jossa hän soitti myös satunnaisesti kitaraa ja koskettimia. Hän teki myös valtaosan yhtyeen kappaleiden sanoituksista. Blur oli suosituimmillaan vuosina 1994–1997, jolloin brittipop oli suosittua. Blur jäi tauolle vuonna 2003, jonka jälkeen Albarn on työstänyt projekteja Gorillaz ja The Good, The Bad And The Queen. Albarn on ollut myös mukana työstämässä musikaalia nimeltään Monkey: Journey to the West ja oopperaa nimeltään Dr Dee: An English Opera.
Blurin diskografia > Studioalbumit

Leisure (1991) (Kultaa UK)
Modern Life Is Rubbish (1993) (Kultaa UK)
Parklife (1994) (4x platinaa UK)
The Great Escape (1995) (3x platinaa UK)
Blur (1997) (Platinaa UK - Kultaa US)
13 (1999) (Platinaa UK)
Think Tank (2003) (Kultaa UK)
The Magic Whip (2015)
The ballad of Darren (2023)
Blurin diskografia > Livealbumit

Live At Budokan (1996)
All The People... Blur Live in Hyde Park 02/07/2009 (2009)
Blurin diskografia > Kokoelmat

The Special Collectors Edition (1994) (sisältää singlejen b-puolet)
The 10 Year Limited Edition Anniversary Box Set (1999)
Blur: The Best Of (2000)
Blurin diskografia > Muut

Bustin' + Dronin'  (1998, remixalbumi)
Blurin diskografia > Singlet

She's So High (1990)
There's No Other Way (1991)
Bang (1991)
Popscene (1992)
For Tomorrow (1993)
Chemical World (1993)
Sunday Sunday (1993)
Girls & Boys (1994)
To The End (1994)
Parklife (1994)
End of a Century (1994)
Country House (1995)
The Universal (1995)
Sterotypes (1996)
Charmless Man (1996)
Beetlebum (1997)
Song 2 (1997)
On Your Own (1997)
M.O.R. (1997)
Tender (1999)
Coffee & TV (1999)
No Distance Left To Run (1999)
Music Is My Radar (2000)
Out Of Time (2003)
Crazy Beat (2003)
Good Song (2003)
Under the Westway (2012)
Go Out (2015)
There Are Too Many of Us (2015)
Lonesome Street (2015)
Gorillaz

Gorillaz (2001)
Demon Days (2005)
Plastic Beach (2010)
The Fall (2011)
Humanz (2017)
The Now Now (2018)
Song Machine, Season One: Strange Timez (2020)
Cracker Island (2023)
The Good, the Bad & the Queen

The Good, the Bad & the Queen (2007)
Rocket Juice And The Moon

Rocket Juice & The Moon (2012)
Eino Rautavaara

Eino Rautavaara poikansa Eino Juhanin kanssa 1930-luvulla.
Eino Alfred Rautavaara (vuoteen 1901 Jernberg; 14. maaliskuuta 1876 Ilmajoki – 7. elokuuta 1939 Helsinki) oli suomalainen oopperalaulaja (baritoni).
Käytyään aluksi kauppakoulun ja toimittuaan muutamia vuosia liikealalla hän siirtyi musiikin pariin vuonna 1900 Rautavaara opiskeli laulua ulkomailla useaan otteeseen: Roomassa vuosina 1903–1906 ja 1910, Berliinissä vuonna 1906, Pariisissa vuonna 1909 sekä Milanossa vuosina 1911 ja 1914. Hän toimi Helsingin Kallion kirkon kanttorina vuodesta 1912 ja laulunopettajana Helsingin musiikkiopistossa vuosina 1907–1909 ja Helsingin Kirkkomusiikkiopistossa vuodesta 1922. Rautavaara kuului suomalaisen oopperan perustajiin, ja hän oli myös ensimmäisiä suomalaisia levyttäneitä laulutaiteilijoita. Rautavaaran levytykset ovat vuosilta 1905–1909.
Eino Rautavaaran puoliso vuodesta 1927 oli lääketieteen lisensiaatti Elsa Katariina Teräskeli (1898–1944). Heidän poikansa oli säveltäjä Einojuhani Rautavaara.
Eino Rautavaaran veli oli laulaja ja kuoronjohtaja Wäinö Rautawaara (1872–1950), joka toimi kanttorina ja laulunopettajana Vaasassa vuoteen 1919 sekä Helsingin tuomiokirkon (Helsingin pohjoisen suomalaisen, sittemmin Keski-Helsingin seurakunnan) kanttorina vuosina 1925−1948 sekä useiden kuorojen ja soittokuntien johtajana ja laulukilpailujen tuomarina. Wäinö Rautawaaran lapsia olivat oopperalaulaja Aulikki Rautawaara ja sellisti Pentti Rautawaara. Eino Rautavaaran toinen veli oli kansliapäällikkö ja oikeusministeri A. E. Rautavaara.
Aiheesta muualla

Kansallinen äänigalleria
Eino Rautavaaran laulamaa musiikkia Internet Archivessa
Deutschland Cup 2022

Deutschland Cup 2022 pelattiin 10.–13. marraskuuta 2022 Saksan, Slovakian, Tanskan ja Itävallan maajoukkueiden välillä. Kilpailupaikkana toimi Krefeldissa sijaitseva König Palast. Tämä oli ensimmäinen kerta, kun Itävalta ottaa osaa turnaukseen.
Turnauksen voitti yhdeksännen kerran isäntämaa Saksa. Pistepörssin voitti Tanskan Mathias From tehopisteillä 2+1=3.
Pistetaulukko

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |   Saksa  | 3 |  2  |  1  |  0  |  0  |  9  |  2  | +7 | 8 |
| 2 |   Itävalta  | 3 |  1  |  1  |  0  |  1  |  6  |  6  | 0 | 5 |
| 3 |   Tanska  | 3 |  0  |  1  |  1  |  1  |  7  |  9  | -2 | 3 |
| 4 |   Slovakia  | 3 |  0  |  0  |  2  |  1  |  5  |  10  | -5 | 2 |
Lähde:
Decision Day

| Decision Day Sodom |
| --- | --- | --- |

Studioalbumin tiedot
 Äänitetty : 2015–2016
 Julkaistu: 26. elokuuta 2016
 Formaatti: CD, 2LP
 Tuottaja(t): Cornelius Rambadt
 Tyylilaji: thrash metal
 Kesto: 55.31
 Levy-yhtiö: Steamhammer
Listasijoitukset
  7.  29.
Sodomin muut julkaisut
| Sacred Warpath (EP) 2014 | Decision Day 2016 | Genesis XIX 2020 |
Decision Day on saksalaisen thrash metal -yhtye Sodomin 15. studioalbumi, joka julkaistiin 26. elokuuta 2016 levymerkillä Steamhammer. Albumin teemana on yhtyeelle perinteikkäästi sodankäynti.
Albumin kansikuva on poliittisesti latautunut. Kannen hahmolla on kahdet kasvot, jossa puolellansa olevat Venäjän sekä Yhdysvaltain liput viittaavat kylmään sotaan ja venäläis-amerikkalaiseen vastakkainasetteluun.
Vastaanotto

Albumi sai hyvän vastaanoton. Metal Injectionin J. Andrew antoi albumille arvosanan 7.5/10, ja kehui erityisesti sanoituksista sekä laulaja Tom Angelripperin laulun ulosannista, jota se piti perinteiselle thrash metalille hienoisen tummanpuhuvana, ja nosti albumin kahden edeltäjänsä edelle. Kritiikkiä saivat yhteislauluosuudet, joita hän piti outoina. V2.fi -sivuston Jesse Kärkkäinen antoi albumille kolme tähteä viidestä, ja piti sitä perushyvänä julkaisuna joka vaatii useamman kuuntelukerran avautuakseen. Kaaoszinen Sami Elamaa antoi albumille arvosanan 7+/10. Hän piti albumia mainiona, mutta sanoi usean kappaleen toistavan samaa kaavaa. Metalliluolan Marko Klingberg piti albumia onnistuneena sävellyksestä soundeihin, ja sanoi sen olevan parasta Sodomia vuosiin.
Kappaleet

In Retribution – 6.14
Rolling Thunder – 4.22
Decision Day – 4.03
Caligula – 4.01
Who Is God? – 4.35
Strange Lost World – 4.59
Vaginal Born Evil – 5.15
Belligerence – 4.00
Blood Lions – 3.17
Sacred Warpath – 5.34
Refused to Die – 4.27
Predatory Instinct – 4.44 (Bonus)
Kokoonpano

Tom Angelripper – laulu, basso
Bernd "Bernemann" Kost – kitarat
Markus "Makka" Freiwald – rummut
Kokoonpano > Tuotanto

Cornelius Rambadt – tuottaja
Joe Petagno – kansikuva
Arvostelut

Kaaoszine: 7+/10
Metalliluola: 8.5/10
Metal Injection: 7.5/10
V2.fi:
Aiheesta muualla

Decision Day Discogsissa. (englanniksi)
Albumi Decision Day Encyclopaedia Metallum -sivustolla (englanniksi)
Sodom
| --- | --- |
Studioalbumit:   Obsessed by Cruelty  Persecution Mania  Agent Orange  Better off Dead  Tapping the Vein  Get What You Deserve  Masquerade in Blood  'Til Death Do Us Unite  Code Red  M-16  Sodom  The Final Sign of Evil  In War and Pieces  Epitome of Torture  Decision Day  Genesis XIX 
Livealbumit:   Mortal Way of Live   Marooned Live  One Night in Bangkok 
Kokoelmat ja tribuutit:   Ten Black Years  Homage to the Gods  2 in 1  40 Years At War - The Greatest Hell Of Sodom 
EP-levyt:   In the Sign of Evil  Expurse of Sodomy  Ausgebombt  The Saw Is the Law  Aber Bitte mit Sahne  Sacred Warpath  Partisan  Chosen by the Grace of God  Out of the Frontline Trench  1982 
Singlet:  Get What You Deserve
Demot:   Witching Metal  Victims of Death 
DVD:t:   Lords of Depravity Part I   Lords of Depravity Part II 
Muuta:  Diskografia
Deutschland Cup

| Deutschland Cup |
| --- | --- |
Laji:  Jääkiekko
Maa(t):   Saksa
Perustettu:  1987
Joukkueita:  4
Hallitseva mestari:   Saksa (2022)
Eniten mestaruuksia:   Saksa (9)
Deutschland Cup on vuosittain järjestettävä kansainvälinen jääkiekkoturnaus, jota isännöi Saksan jääkiekkoliitto. Turnaus pelattiin ensimmäisen kerran vuonna 1987.
Isäntäjoukkue Saksa on voittanut Deutschland Cupin ennätykselliset seitsemän kertaa. Neuvostoliitto ja Venäjä ovat voittaneet turnauksen jokaisella osallistumiskerrallaan yhteensä kuusi kertaa. Turnauksen joukkuemäärät ja paikkakunnat ovat vaihdellet paljon historian aikana. Deutschland Cupissa pelattiin sijoitusottelut viimeisen kerran vuonna 2007, jonka jälkeen osallistuneiden joukkueiden määrä on pysynyt neljässä.
Saksan lisäksi pidempiaikaisiin osallistujajoukkueisiin ovat kuuluneet Kanada, Slovakia, Sveitsi ja Yhdysvallat. Kanada ja Yhdysvallat ovat osallistuneet turnaukseen pitkälti Euroopassa kiekkoilevien pelaajien voimin. Sekä Suomi, Ruotsi että Tšekki osallistuivat turnaukseen viimeisen kerran vuonna 1995. Vuotta myöhemmin kaikki kolme joukkuetta osallistuivat ensimmäisen kerran Euro Hockey Touriin yhdessä Venäjän kanssa. Suomi voitti Deutschland Cupista yhden kullan ja kaksi pronssia.
Venäjä palasi Deutschland Cupiin 24 vuoden tauon jälkeen B-maajoukkueen voimin vuonna 2017. Samana vuonna turnaus oli tärkeä varsinkin Yhdysvalloille, sillä NHL:n jäätyä Pyeongchangin olympiakisoista Deutschland Cup konkretisoitui tärkeänä näytönpaikkana joukkueen Euroopassa kiekkoileville pelaajille. Yhdysvaltojen joukkueeseen kuului mm. NHL:ssä uran luoneet Brian Gionta, Mark Stuart, Tom Gilbert, Ryan Malone, Jim Slater, Mike Lundin ja Matt Gilroy. Olympialaisten myötä Kanada ja Sveitsi osallistuivat Deutschland Cupin sijaan poikkeuksellisesti Karjala-turnaukseen.
Mitalistit ja paikkakunnat

| Vuosi | Kultaa | Hopeaa | Pronssia | Paikka |
| --- | --- | --- | --- | --- |
| 1987 |  Tšekkoslovakia |  Länsi-Saksa |  Puola | Stuttgart |
| 1988 |  Neuvostoliitto |  Länsi-Saksa |  Sveitsi | Stuttgart |
1989: Ei pelattu
| 1990 |  Suomi |  Ruotsi |  Tšekkoslovakia | Stuttgart |
| 1991 |  Neuvostoliitto |  Ruotsi |  Saksa | Frankfurt am Main |
| 1992 |  Venäjä |  Saksa |  Sveitsi | Stuttgart |
| 1993 |  Venäjä |  Kanada |  Suomi | Stuttgart / Ulm / Bietigheim / Pforzheim |
| 1994 |  Tšekki |  Slovakia |  Kanada | Stuttgart / Pforzheim / Ulm |
| 1995 |  Saksa |  Tšekki |  Suomi | Stuttgart / Füssen / Memmingen |
| 1996 |  Saksa |  Italia |  Kanada | Stuttgart |
| 1997 |  Slovakia |  Kanada |  Sveitsi | München / Füssen |
1998: Ei pelattu
1999: Ei pelattu
| 2000 |  Kanada |  Sveitsi |  Slovakia | Hannover |
| 2001 |  Sveitsi |  Slovakia |  Saksa | Hannover |
| 2002 |  Kanada |  Yhdysvallat |  Saksa | Hannover |
| 2003 |  Yhdysvallat |  Saksa |  Sveitsi | Hannover |
| 2004 |  Yhdysvallat |  Kanada |  Slovakia | Hannover /  Kreuzlingen, Sveitsi |
| 2005 |  Kanada |  Sveitsi |  Slovakia | Mannheim / Hannover /  Zürich, Sveitsi |
| 2006 |  Slovakia |  Sveitsi |  Kanada | Hannover |
| 2007 |  Sveitsi |  Yhdysvallat |  Saksa | Hannover |
| 2008 |  Kanada |  Sveitsi |  Saksa | Mannheim / Frankfurt am Main |
| 2009 |  Saksa |  Yhdysvallat |  Sveitsi | München |
| 2010 |  Saksa |  Sveitsi |  Kanada | München |
| 2011 |  Slovakia |  Saksa |  Sveitsi | München |
| 2012 |  Saksa |  Sveitsi |  Slovakia | München |
| 2013 |  Yhdysvallat |  Sveitsi |  Saksa | München |
| 2014 |  Saksa |  Sveitsi |  Slovakia | München |
| 2015 |  Saksa |  Yhdysvallat |  Sveitsi | Augsburg |
| 2016 |  Slovakia |  Kanada |  Saksa | Augsburg |
| 2017 |  Venäjä |  Slovakia |  Saksa | Augsburg |
| 2018 |  Venäjä |  Sveitsi |  Slovakia | Krefeld |
| 2019 |  Sveitsi |  Saksa |  Venäjä | Krefeld |
| 2020 |  Latvia |  Saksa | Top Team Peking | Krefeld |
| 2021 |  Saksa |  Slovakia |  Sveitsi | Krefeld |
| 2022 |  Saksa |  Itävalten |  Tanska | Krefeld |
Mitalitaulukko ja osallistuneet joukkueet

| Maa | Kultaa | Hopeaa | Pronssia | Mitaleita | Turnaukset |
| --- | --- | --- | --- | --- | --- |
|  Saksa | 7 | 6 | 8 | 21 | 30 |
|  Venäjä Myös  Neuvostoliitto | 6 | 0 | 1 | 7 | 7 |
|  Kanada | 4 | 4 | 4 | 12 | 18 |
|  Slovakia | 4 | 3 | 6 | 13 | 21 |
|  Sveitsi | 3 | 9 | 6 | 18 | 23 |
|  Yhdysvallat | 3 | 4 | 0 | 7 | 10 |
|  Tšekki Myös  Tšekkoslovakia | 2 | 1 | 2 | 5 | 7 |
|  Suomi | 1 | 2 | 0 | 3 | 4 |
|  Ruotsi | 0 | 2 | 0 | 2 | 4 |
|  Italia | 0 | 1 | 0 | 1 | 1 |
|  Puola | 0 | 0 | 1 | 1 | 2 |
|  Japani | 0 | 0 | 0 | 0 | 2 |
|  DEL All-Stars | 0 | 0 | 0 | 0 | 1 |
|  Latvia | 0 | 0 | 0 | 0 | 1 |
|  Tanska | 0 | 0 | 0 | 0 | 1 |
Ekstruusio

Kaavakuva ekstruusiosta.
Ekstruusio eli suulakepuristus on ekstruuderia käyttävä muovien muovausmenetelmä. Ekstruusiossa termoplastinen polymeeri kuumennetaan pehmeäksi, homogenisoidaan ja puristetaan tiiviiksi massaksi sylinterissä, jonka sisällä pyörii ruuvi. Massa johdetaan läpi suuttimen, joka tuottaa halutun profiilin eli lopputuotteen muodon.
Menetelmällä voidaan valmistaa tuotteita useista eri muoveista. Vastaavaa metallien muovausmenetelmää kutsutaan pursotukseksi.
Aiheesta muualla

Kuvia tai muita tiedostoja aiheesta Ekstruusio Wikimedia Commonsissa
Suomenkielinen tiedotussivu ekstruusiosta (Internet Archive)
Dmitri Tolstoi

Dmitri Tolstoi, Ivan Kramskoin vuonna 1884 maalaama muotokuva.
Dmitri Andrejevitš Tolstoi (13. maaliskuuta (J: 1. maaliskuuta) 1823 Moskova – 7. toukokuuta (J: 25. huhtikuuta) 1889 Pietari) oli venäläinen kreivi ja taantumuksellisena tunnettu poliitikko. Hän toimi kansanvalistusministerinä Aleksanteri II:n aikana ja sisäministerinä Aleksanteri III:n valtakaudella. Hän kuului Tolstoin sukuun.
Tolstoi kirjoitti nuorempana eräitä tutkimuksia Venäjän historiasta. Hänet nimitettiin vuonna 1865 Pyhän synodin yliprokuraattoriksi. Vuosina 1866–1880 hän toimi opetusministeriössä kansanvalistusministerinä. Hän pyrki tiukalla kurilla estämään vallankumousaatteiden leviämisen opiskelijoiden tai opettajien keskuuteen, ja kumosi monia aiemmin tehtyjä opetuksen uudistuksia. Tolstoin aloitteesta perustettiin vuonna 1869 erityinen virasto valvomaan ja ohjailemaan yleisten koulujen oppilaiden ja opettajien mielialoja. Lisäksi oppikirjoja sensuroitiin ja epäilyttävinä pidettyjä opettajia erotettiin. Vuonna 1871 Tolstoi toteutti uudistuksen, jossa klassisen kreikan ja latinan asemaa lukioiden oppiaineina vahvistettiin huomattavasti ja niistä tehtiin pakollisia aineita ylioppilastutkintoihin. Tämä vaikeutti yliopistoihin pääsyä niille, joilla ei ollut varaa perehtyä näihin kieliin valmistavissa kouluissa. Tolstoin myönteisiä saavutuksia ministerinä olivat historiallis-filologisen instituutin perustaminen Pietariin vuonna 1867, Varsovan yliopiston uudelleenperustaminen, maatalousinstituutin perustaminen Puolan Nova Aleksandriaan sekä pappisseminaarien uudelleenjärjestäminen.
Vuonna 1882 Tolstoi nimitettiin sisäministeriksi ja santarmilaitoksen johtajaksi. Samana vuonna hänestä tuli myös Venäjän tiedeakatemian puheenjohtaja. Sisäministerinä hän peruutti monia aiemmin Aleksanteri II:n kaudella toteutettuja liberaaleja reformeja. Lehdistön sensuuria tiukennettiin elokuusta 1882 alkaen. Vuonna 1889 jokaisen maalaiskaupungin johtoon määrättiin maanomistaja-aateliin kuuluva ja sisäministeriön valitsema maakapteeni, joka sai nimittää kaupunginvanhimmat. Tolstoi jatkoi sisäministerinä vuonna 1889 tapahtuneeseen kuolemaansa asti.
Aiheesta muualla

Kuvia tai muita tiedostoja aiheesta Dmitri Tolstoi Wikimedia Commonsissa
Eksapostilaario

1. sävelmäjakson sunnuntain eksapostilaario kirkkoslaavinkielisessä käsikirjoituksessa.
Jumalansynnyttäjän kuolonuneen nukkumisen juhlan ekspostilaario kreikkalaisen kirkon oven yläpuolella.
Eksapostilaario (m.kreik. ἐξαποστειλάριον, eksaposteilárion; mon. ἐξαποστειλάρια, eksaposteilária; kirkkoslaaviksi ексапостила́рий, eksapostilárij, tunnetaan myös nimellä eksapostilario, eksapostilaari) on ryhmä ortodoksisten ja bysanttilaista riitusta käyttävien katolisten kirkkojen jumalanpalvelusveisuja, jotka veisataan aamupalveluksen kanonin lopuksi. Veisu lauletaan tai luetaan papin tai diakonin lukeman pienen ektenian jälkeen. Sunnuntain aattona sekä Lasaruksen lauantaina ja Suurena lauantaina ennen eksapostilaariota luetaan Pyhä on Herra, meidän Jumalamme-veisu.
Eksapostilaario luetaan tai lauletaan aina kolmesti, joko toistaen tai laulaen useita eksapostilaarioita.
Merkitys

Eksapostilaario-sana tarkoittaa kreikaksi ulos lähettämistä (m.kreik. ἐξ, "eks" prep. "ulos jstkn" + m.kreik. ἀποστέλλω, "apostellō", "lähettää") koska bysanttilaisessa jumalanpalveluksessa laulaja lähetettiin ulos kuorosta keskelle kirkkoa laulamaan eksapostilaario. Eksapostilaarion tarkoituksena on kirkastaa kirkossa rukoilevien ajatukset kohti kiitospsalmeja ja suurta ylistysveisua, jotka veisataan eksapostilaarion jälkeen. Sunnuntain aattona eksapostilaario kuvaa mirhantuojanaisten julistamaa ilosanomaa ylösnousseesta Kristuksesta. Sunnuntaipäivien oktoekhoksessa on määrätty eksapostilaariot aamupalveluksessa luettavan ylösnousemusevankeliumin mukaan.
Suuren Paaston aikana, erityisesti arkipäivinä, eksapostilaario korvataan viikon sävelmällä laulettavalla mukaisella valovirrelmällä (m.kreik. φωταγωγικόν, fotagogikón; kirkkoslaaviksi светиленъ, svetilen). Valovirrelmä on luonteeltaan katumussävytteinen, kuten paaston aikana aamupalveluksessa alussa luettavat kolminaisuustroparit.
Suuren Viikon aikana eksapostilaarion merkitys korostuu. Tällöin kolme laulajaa tai koko kuoro siirtyvät keskelle kirkkoa laulamaan eksapostilaarion. Useimpina Suuren Viikon päivinä eksapostilaario viittaa Jeesuksen hautaan häämajana.
Esimerkkejä

»Minä näen, oi Vapahtajani, sinun hää­majasi kaunistettuna, mut­ta mi­nulla ei ole vaatetta siihen sisälle men­näk­seni. Valista, oi Valonantaja, minun sieluni puku ja pe­lasta minut!» 
(Suuren Viikon eksapostilaario)
»Oi Kuningas ja Herra! Sinä uinuttuasi kuolemanuneen kuolevaisena nousit ylös kolmantena päivänä, herätit Aadamin katoavaisuudesta ja teit tyhjäksi kuoleman! Oi katoamattomuuden Pääsiäistä! Oi maailman pelastusta!» 
(Pääsiäisen eksapostilaario)
Käännös suomeksi
Painotettu vaalitapa

Painotettu vaalitapalipuke, jossa ehdokkaat on asetettu mieluisuusjärjestykseen
Painotettu vaalitapa on vaalitapa, jossa äänestäjä antaa ehdokkaille järjestysnumerot ykkösestä alkaen. Ääntenlaskussa otetaan sitten menetelmästä riippuen eri tavoin huomioon kunkin äänestäjän määrittelemä suosikkijärjestys.
Painotetun vaalitavan ansiosta äänestäjä pystyy vaikuttamaan vaalin tulokseen silloinkin, kun hänen ykkössuosikillaan ei ole läpimenomahdollisuuksia. Kakkos- ja kolmosäänten saamiseksi ehdokkaat saattavat joutua miellyttämään myös muita kuin varsinaisia kannattajiaan, mikä saattaa johtaa keskilinjan kompromissipoliitikkojen menestyksen paranemiseen. Painotettu vaalitapa myös vaatii äänestäjältä suhteellisen paljon tietämystä.
Yleisimpiä painotettuja vaalitapoja ovat:
Siirtoäänivaalitapa enemmistövaalissa: Vähiten ensimmäiseksi äänestetty ehdokas pudotetaan. Sitä äänestäneiden lipuissa toinen ääni siirretään ensimmäiseksi.
Siirtoäänivaalitapa suhteellisessa vaalissa: Äänestäjät laittavat ehdokkaat järjestykseen, ja läpi menneet lasketaan vaihe vaiheelta niin että yli menneet äänet siirtyvät seuraavalle laskentakierrokselle
Borda-laskenta: Ensimmäinen äänestetty saa lipusta yhtä monta pistettä kuin on ehdokkaita, toinen yhden vähemmän ja niin edespäin aina viimeiseen, joka saa vain yhden pisteen.
Condorcet'n menetelmä: Valitaan se ehdokas, joka ehdokkaita yksittäin toisiinsa verrattaessa saisi enemmistön äänistä.
Schulzen vaalitapa
Lajitellut parit
Ekronin temppelin piirtokirjoitus

Piirtokirjoitus näytteillä Israel Museumilla Jerusalemissa.
Ekronin temppelin piirtokirjoitus on Israelista Tel Miqnen rauniokummun kaivauksissa löydetty piirtokirjoitus. Tel Miqne on sen kautta yhdistetty muinaiseen Ekronin filistealaiseen kaupunkiin. Ekronin temppelin piirtokirjoitus on perustamisinskriptio, jossa kerrottiin lyhyesti kuka temppelin oli rakentanut ja mille jumalalle temppeli oli vihitty. Teksti on kirjoitettu foinikian murteella.
Piirtokirjoitus

Ekronin temppelin piirtokirjoitus löydettiin Israelista Tel Miqnen rauniokummun kaivauksissa vuonna 1996. Noin 20 kilometrin päässä Välimeren rannikosta sijaitseva Ekron oli yksi filistealaisten suurimmista kaupungeista. Ennen piirtokirjoituslöytöä Tel Miqnen yhdistäminen muinaisen Ekronin kanssa oli epävarmaa, mutta löydön myötä teoria on yleisesti hyväksytty. Tekstissä viitataan Ekronin kuninkaaseen piirtokirjoituksen kirjoittajana. Tekstiä säilytetään nykyisin Israel Museum-museon kokoelmissa Jerusalemissa.
Piirtokirjoitus löydettiin temppelin raunioista, ja se oli ilmeisesti tarkoitettu temppelin perustamisinskriptioksi, jossa kerrottiin lyhyesti kuka temppelin oli rakentanut ja mille jumalalle temppeli oli vihitty. Ekronin kuningas Akis kertoo rakentaneensa temppelin valtiatar Patagealle (nimen vokalisointi on epävarmaa), joka on ilmeisesti ollut Ekronissa palvottu tärkeä jumalatar. Jumalattarelta pyydetään siunausta ja suojelusta kuninkaalle sekä hänen maalleen. Israelista ei ole löydetty muita perustamisinskriptioita, mutta on syytä olettaa, että useissa temppeleissä on ollut vastaavanlainen teksti (vrt. Ammanin linnoituksen piirtokirjoitus).
Ekronin piirtokirjoituslöytö on säilynyt lähes kokonaan. Vain muutama kirjain on lohjennut, mutta ne voidaan päätellä kontekstin perusteella. Merkittävin epäselvyys koskee jumalattaren nimen kolmatta konsonanttia. Kirjoitustyylin perusteella teksti voidaan ajoittaa 600-luvun alkupuoliskolle eaa. Tätä tukee myös se, että kuningas Akis tunnetaan Niniven prisman perusteella Ekronin hallitsijana vuosilta 677–676 eaa. Tässä assyrialaisessa tekstissä Assarhaddon määrää Akisin (tai Ikausun) toimittamaan tarvikkeita Niniven kaupungin rakennustöihin. Akisin isä Padi tunnetaan assyrialaisten lähteiden perusteella kuninkaana, jonka Ekronin asukkaat olivat syösseet vallasta ja antaneet Juudan kuningas Hiskialle vangiksi. Assyrian kuningas Sanherib kertoo vapauttaneensa Padin vuonna 701 eaa. ja asettaneensa hänet takaisin Ekronin kuninkaaksi.
Teksti on kirjoitettu foinikian murteella, mutta kielessä on joitakin pieniä eroja tyypillisiin foinikialaisiin kirjoituskonventioihin verrattuna. Piirtokirjoituksen perusteella voidaan kuitenkin päätellä, että foinikiaa käytettiin filistealaisten alueella 600-luvulla eaa. Osa erisnimistä on ilmeisesti indoeurooppalaista alkuperää (esim. Akis ja Patagea).